<<ทางลัดสู่จุดรวมพล>>

      ห้างฟิวเจอร์ ปาร์ครังสิต ชั้น B ฝั่งเซ็นทรัล

<<ผู้กองบรรยายภารกิจก่อนปฎิบัติการ>>

      ไม่เคยคิดจะทานร้านนี้จริงๆ ด้วยความคิดติดหัวว่า ราคาต้องไม่ธรรมดาอย่างแน่นอน แต่ where is where where (ไหนๆก็ไหน 555+) แล้ว ก็ต้องลองโดนซะหน่อย สาขาที่ฟิวเจอร์ปาร์ค รังสิต นั้นเคียงคู่อยู่ยาวนานมามากๆ บริเวณในร้านดูกว้างขวาง สว่าง สะอาด เหมือนเข้าวัด 555+ มีพนักงานต้อนรับยิ้มแย้มแจ่มใส คอยให้บริการพูดจาสุภาพ นำทางเข้าสู่จุดปะทะ เราต้องยอมรับว่ามีความรู้น้อยมากๆเกี่ยวกับร้านนี้ (ชีวิตจริง... เรื่องอื่นๆก็รู้น้อยด้วย 555+) แต่ทุกๆท่านก็ย่อมเคยได้ยินสโลแกนอันลือลั่นอยู่แล้วว่า “คิดถึงสีฟ้า เวลาหิว” วันนี้เราได้แต่ก้มดูเมนูตรงกระดาษรอง และลอกๆการบ้านคนอื่นๆเค้าไป 555+ แต่ที่เรารู้สึกได้ คงเป็น 80 ปีที่ยาวนานบนถนนสายอาหารนี้ คงการันตีคุณภาพได้เป็นอย่างดี

   จะไม่พูดถึงเมนูเด็ดดวงที่ทางร้านโฆษณาไว้ก็คงจะกระไรอยู่ 8 อรหันต์ ที่ไม่ควรพลาดก็คงเป็น บะหมี่อัศวิน ข้าวหน้าไก่ราชวงศ์ไข่ดาว เย็นตาโฟ ก๋วยเตี๋ยวราดหน้าเนื้อสับ อี่หมี่ ก๋วยเตี๋ยวราดหน้าปลากระพง ผัดไทยกุ้งสดและข้าวไข่ข้นกุ้ง ล้วนแล้วแต่เป็นเมนูสูตรเฉพาะของทางร้านที่ถูกปรุงอย่างพิถีพิถัน และใส่ใจในรายละเอียด ทุกขั้นตอนจนกลายเป็นเอกลักษณ์ครับ ส่วนของทานเล่นก็น่าสนใจไม่น้อย มี ขนุมจีบ เป็ดย่าง หมูสะเต๊ะ หมูแดง ขนมเบื้องญวน เต้าหู้เผือก ไชเท้าทอด สะโพกไก่ซอสเหล้าแดง และเกี้ยวกรอบครับ ซึ่งโดยรวมแล้ว ราคาเฉลี่ยแต่ละเมนูจะอยู่ที่ประมาณ 120 บาทครับ ระบุเป้าหมายเตรียมพร้อม ไปโจมตีกันเลยดีกว่า

<<เป้าหมายที่เข้าโจมตี>>

     - ข้าวไข่ข้นกุ้ง (110 บาท) ????????????: ข้าวหอมมะลิ หอมๆ นิ่มละเอียด พูนจานใช้ได้ โดนไข่เจียวออกกวนๆนิดๆ ออกมาดูหยุ่นๆ สีเหลืองทองนวลๆ ผสมกุ้งมา 10-12 ตัว ตัวใหญ่พอใช้ได้ โป๊ะหน้าไว้ดูน่าทานดีครับ 

     - บะหมี่อัศวิน (120 บาท) ????????????: บะหมี่เหลืองแบบแห้ง ลวกมาสุกกำลังดีครับ มีเครื่องจัดจ้านมากพอดู บรรทุกลูกชิ้น หมูแดง เกี๊ยว เนื้อไก่ กุ้ง กุนเชียง แฮกึ๋น ลูกชิ้นกุ้ง อย่างละ 1-2 อัน อัดๆรวมๆกันมา คลุกกันแล้วทาน ออกรสหวาน มัน เข้ากันดีใช้ได้เลยครับ

     - ข้าวเหนียวมะม่วง (120 บาท) ????????????????: มะม่วงเหลืองสวย ออกหวาน ฉ่ำ หั่นออกมาทั้งลูก ตัดเป็นชิ้นพอดีคำ เสริ์ฟพร้อมข้าวเหนียวมูลก้อนใหญ่ไม่ธรรมดา รสหวานนิดๆ หอม นุ่ม ราดหน้าด้วยกะทิออกมัน สีขาวสวย โดยแต่ละจานรองด้วยใบตองเพิ่มสีสันครับ

<<แบ่งรางวัลค่าหัวที่ไล่ล่ามา>>

      >รสชาติ – 3.5/5 : ผิดหวังกับข้าวไข่ข้นพอสมควร เนื่องจากทานไปแล้ว ยังรู้สึกคาวอย่างชัดเจน จากการกวนไข่ที่สุกไม่สม่ำเสมอ ส่วนกุ้งก็ยังตัวไม่ใหญ่ ถึงขั้นว้าวได้ ด้านบะหมี่อัศวินดูจะพึ่งพาพาได้ดี เส้นเหนียวนุ่ม เครื่องแน่น รสชาติชัดเจน ข้าวเหนียวมะม่วง อร่อยดีครับ ข้าวเหนียวนุ่มหอม อุ่นมาได้ร้อนกำลังดี ทานคู่มะม่วงสุก หวานพอดีๆ และกะทิหวานมันดีมาก โดยรวม วัตุดิบดี รสสัมผัสพอได้ หอมและความเข้มข้นดีครับ หน้าตาและสีสันน่าทานดีครับ จะดีงามกว่านี้เยอะถ้าข้าวไข่ข้นทำได้ตามมาตรฐาน

      >ราคา – 2/5 : เป็นญาติห่างๆ โทรหากันบ้างก็พอ โหดร้ายไม่ใช่ย่อยเลย คุณภาพวัตถุดิบดีเลยครับ แต่ด้วยราคาที่สูงกว่าท้องตลาดทั่วๆไปแทบติดเพดานร้านอาหารไทยสไตล์นี้ และทราบมาว่ามีการขึ้นราคาจากเดิมมาพอสมควรเลย การโดน SV อีก 10% ค่อนข้างหนักหนาเอาการ สำหรับสายทำลายล้างจึงกังวลพอสมควรว่า หากจะไล่ล่าด้วยความลำบากเช่นนี้ อาจกระเป๋าแบนแฟนทิ้งซะก่อน 555+ จึงให้คะแนนประมาณนี้ และคิดว่าคงไม่สามารถเป็นถึงร้านประจำได้

     >บรรยากาศ – 4/5 : ร้านใหญ่โตกว้างขวาง โอ่โถงดีเลยครับ สีขาวดูระรื่นตา ส่วนตัวแล้วชื่นชอบดี แต่แอร์ที่เย็นจนแทบสั่น ก็ทำให้เรารับประทานข้าวเหนียวมะม่วงกันแทบจะไม่ทันเลย เพราะกลัวจะเย็นเสียก่อน 555+ มีโต๊ะบริการอยู่ประมาณ 15-20 โต๊ะ ตกแต่งให้ดูเรียบๆง่ายๆ เน้นโทน ขาว ดำและลายไม้ แสงสว่างดูสบายตา อมส้มหน่อยๆ โต๊ะ-เก้าอี้ พร้อมเบาะหนัง พอนั่งสบายๆใช้ได้เลยครับ 
 
      >บริการ – 4/5 : พนักงานพูดจาสุภาพและยิ้มแย้มแจ่มใสดีใช้ได้ครับ ให้คำแนะนำและสอบถามดีใช้ได้เลย การบริการของที่นี้จัดว่ารวดเร็วดีใช้ได้ เก็บจานไว ส่วนการตระเตรียมอาหารเร็วปานกลาง แต่เก็บตังค่อนข้างช้านิดนึงครับ ใช้เวลานานพอสมควรเลย สถานที่จอดรถนั้นก็ขึ้นๆลงๆตามสไตล์ห้างนี้เค้าแหละ

<<ท่านนายพลสดุดีประดับยศ>>

     ผลงานไม่เลวเลย จริงๆสีนี้ ก็ดีใช้ได้นะ วะ ฮะ ฮะ ฮ้า
